

**โครงงาน IS (Independent Study)**

**เรื่อง…พฤติกรรมการมาโรงเรียนสาย**

จัดทำโดย

1. นางสาว สุชานันท์ ศรีสุวรรณ์ เลขที่ 25

2. นางสาว ธนัชชา ศรีสุวรรณ์ เลขที่ 37

3. นางสาว สวรส จันทร์กระแจะ เลขที่ 39

4. นางสาว กชกร คงประเสริฐ เลขที่ 46

ชั้นมัธยมศึกษาปีที่ 5/7

รายวิชา Independent Study (IS)

ปีการศึกษา 2561

โรงเรียนสตรีอ่างทอง

สำนักงานเขตพื้นที่การศึกษามัธยมศึกษาเขต

**เกี่ยวกับโครงงาน**

**โครงงาน IS**

**เรื่อง** พฤติกรรมการมาโรงเรียนสาย

**กลุ่มสาระการเรียนรู้** Independent Study (IS)

**ผู้จัดทำ** นางสาวสุชานันท์ ศรีสุวรรณ์ เลขที่ 25

นางสาวธนัชชา ศรีสุวรรณ์ เลขที่ 37

นางสาวสวรส จันทร์กระแจะ เลขที่ 39

นางสาวกชกร คงประเสริฐ เลขที่ 46

**ครูที่ปรึกษา** ครูวศิน วงษ์ดิษฐ์

**สถานศึกษา** โรงเรียนสตรีอ่างทอง

สำนักงานเขตพื้นที่การศึกษามัธยมศึกษาเขต 5

**ปีการศึกษา** 2561

**กิตติกรรมประกาศ**

โครงงานฉบับนี้สำเร็จได้ด้วยความช่วยเหลืออย่างยิ่งจาก ครูวศิน วงษ์ดิษฐ์ คุณครูที่ปรึกษา ที่ให้คำแนะนำ คำปรึกษา และให้ข้อมูลต่างๆ ขอกราบขอบพระคุณอย่างสูง ณ โอกาสนี้

ขอบพระคุณฝ่ายกิจการนักเรียนโรงเรียนสตรีอ่างทอง ที่ให้ข้อมูลมาทำโครงงานในครั้งนี้

คณะผู้จัดทำ

หัวข้อโครงงาน : พฤติกรรมการมาโรงเรียนสาย

ประเภทโครงงาน :โครงงานวิจัยเชิงคุณภาพ

ผู้เสนอโครงงาน :คณะผู้จัดทำ

ครูที่ปรึกษา : ครู วศิน วงษ์ดิษฐ์

ปีการศึกษา :2561

**บทคัดย่อ**

การจัดทำโครงงานในครั้งนี้มีวัตถุประสงค์เพื่ออยากทราบจำนวนนักเรียนโรงเรียนสตรีอ่างทองที่มาโรงเรียนสาย ในวันที่ 3 มิถุนายน-31 กรกฏาคม 2562 รวมทั้งหมด 43 วัน ไม่รวมเสาร์อาทิตย์เพื่อทราบผลต่างจำนวนนักเรียนที่มาสายในเวลาที่กำหนด โดยทำการศึกษาโดยสืบค้นและรวบรวมข้อมูลจากอินเทอร์เน็ต และสถิติการมาสายของนักเรียนจากฝ่ายกิจการนักเรียนโรงเรียนสตรีอ่างทอง ผลปรากฏว่าในวันที่ 3 มิถุนายน-31 กรกฏาคม 2562 มีจำนวนนักเรียนที่มาสายทั้งหมด 679 คน โดยเดือนมิถุนายนมีจำนวนนักเรียนที่มาสาย 154 คน คิดเป็นร้อยละ 22.68 และ เดือนกรกฎาคมมีจำนวนนักเรียนที่มาสาย 525 คน คิดเป็นร้อยละ 77.31 เมื่อนำมาเปรียบเทียบความแตกต่างของจำนวนนักเรียนที่มาสายระหว่างเดือนมิถุนายนและเดือนกรกฎาคมพบว่าเดือนกรกฎาคมมีจำนวนนักเรียนมาสายมากกว่าเดือนมิถุนายน 371 คน คิดเป็นร้อยละ 70.67

**สารบัญ**

**เรื่อง หน้า**

เกี่ยวกับโครงงาน ก

กิตติกรรมประกาศ ข

บทคัดย่อ ค

บทที่ 1 บทนำ 1

บทที่ 2 เอกสารและโครงงานที่เกี่ยวข้อง 2

บทที่ 3 วิธีการดำเนินงาน 9

บทที่ 4 ผลการวิเคราะห์ข้อมูล 10

บทที่ 5 สรุปผลและข้อเสนอแนะ 13

**บทที่ 1**

**บทนำ**

**ที่มาและความสำคัญของโครงงาน**

ทางกลุ่มเราเล็งเห็นว่าปัญหาการมาเรียนสายในปัจจุบันของนักเรียนโรงเรียนสตรีอ่างทองระดับชั้นมัธยมศึกษาปีที่ 6 มีจำนวนมาก ซึ่งนักเรียนระดับชั้นม. 6 บางคนมาทันเข้าแถวในเวลาที่กำหนดแต่โดนองค์กรนักเรียนกักตัวไว้ บางครั้งมาสายถึงขั้นเข้าแถวไม่ทันและเกินเวลาเรียนคาบเรียนแรก ซึ่งปัญหาที่พบ ทางกลุ่มเราคิดว่าสาเหตุหลักๆของการมาโรงเรียนสายของนักเรียน ม.6 คือ เด็กนักเรียนอ่านหนังสือสอบ ทำการบ้านจนดึก แต่บางคนก็เล่มเกมส์ในคอมพิวเตอร์และมือถือ จนทำให้นอนดึกบางทีกว่าจะนอนก็เกือบเช้า บางคนก็ไปช่วยพ่อแม่ขายของจนกลับบ้านดึกหรือพ่อแม่บางคนอาจจะขายของตอนเช้ามืดก็เลยไปช่วยพ่อแม่ขายของเลยเป็นสาเหตุของการมาโรงเรียนสายของนักเรียนชั้น ม.6 ทางกลุ่มเราเลยอยากจะทราบจำนวนนักเรียนชั้น ม.6 ของโรงเรียนสตรีอ่างทองที่มาสายในแต่ละเดือนว่ามีจำนวนมากน้อยเพียงใดและจะมีจำนวนเพิ่มขึ้นหรือลดลงของในแต่ละเดือน

**วัตถุประสงค์**

อยากทราบจำนวนนักเรียนโรงเรียนสตรีอ่างทองที่มาโรงเรียนสาย

**ประโยชน์ที่คาดว่าจะได้รับ**

เพื่อทราบผลต่างจำนวนนักเรียนที่มาสายในเวลาที่กำหนด

**ขอบเขตการศึกษา**

ใช้เวลาในการสำรวจตั้งแต่ 3 มิถุนายน­-31 กรกฏาคม 2562 รวมทั้งหมด 43 วัน ไม่รวมเสาร์อาทิตย์

**กลุ่มเป้าหมายและประชากร**

นักเรียนทั้งหมดของโรงเรียนสตรีอ่างทอง

**บทที่ 2**

**เอกสารและโครงงานที่เกี่ยวข้อง**

สาเหตุของการมาเรียนสายส่วนใหญ่ คือ ตื่นสาย โดยมีสาเหตุมาจาก เหตุผลส่วนตัว รองลงมา คือ รอรับเพื่อน ทำให้เพิ่มสถิติการมาสายเพิ่มขึ้นทุกวัน และขาดระเบียบวินัยในตนเองและสังคม การมาสายถือว่าเป็นสิ่งสำคัญในการเข้าร่วมสังคมที่ไม่ควรจะเกิดขึ้น ควรจะตรงเวลา

ดังนั้นข้อมูลเหล่านี้จึงเป็นประโยชน์ต่อครู และนักเรียนในการปรับเปลี่ยนพฤติกรรมการมาสายให้ลดน้อยลง และสถิติการมาสายก็จะลดไป มีประโยชน์ต่อตนเองและสังคมในเรื่องระเบียบวินัย ให้คำตักเตือนและลงโทษนักเรียนที่มีพฤติกรรมมาสายบ่อยครั้ง

**สาเหตุหลักของการมาโรงเรียนสายมี 3 อันดับ** คือ

1. ตื่นสาย หมายถึง เกิดจากการนอนดึก โดยเกิดจากปัจจัยส่วนตัว เช่น การคุย โทรศัพท์ การดูโทรทัศน์ การคุยแชทกับเพื่อน อื่นๆ และปัจจัยทางครอบครัว เช่น การช่วยครอบครัวทำงาน การหมกมุ่นในการเล่นเกม อื่นๆ

2. ระยะทางจากบ้านมาโรงเรียนไกล หมายถึง ระยะทางการเดินทางไกลจาก บ้านมาโรงเรียน จึงใช้เวลานานในการเดินทาง

3. รอเข้าโรงเรียนพร้อมเพื่อน หมายถึง มาถึงโรงเรียนแต่ยังไม่เข้าโรงเรียน โดย การรอเพื่อนเข้าโรงเรียนพร้อมกัน รอเพื่อนมารับแล้วเข้าโรงเรียนพร้อมกัน หรือการนั่งคุยกันกับเพื่อนเพื่อรอเวลา

**ผลกระทบจากการมาเรียนสาย สามารถแบ่งออกเป็น 3 กลุ่ม** คือ

**1. ตนเอง**

1.1) มีปัญหาทางด้านการเรียน

1.2) เด็กขาดความเป็นระเบียบวินัย ตรงต่อเวลา

1.3) ไม่ได้รับข่าวสารจากทางโรงเรียน

1.4) ถูกอาจารย์ตำหนิ

**2. ครอบครัว**

2.1) เมื่อเด็กมาโรงเรียนสายบ่อยๆครั้ง ผู้ปกครองก็จะถูกเรียกมาโรงเรียน

2.2 )ผู้ปกครองมีความกังวลในการมาโรงเรียนของนักเรียน

**3. สังคม/สิ่งแวดล้อม**

3.1) การเรียนไม่ค่อยมีการพัฒนา

3.2 )ขาดมาตรฐานเรื่องความมีระเบียบวินัย

**ที่มา:http://fender2013.blogspot.com/2014/06/blog-post.html**

**1.การมาโรงเรียน**

1.1) นักเรียนต้องมาถึงโรงเรียนก่อนเข้าแถวเคารพธงชาติ

1.2) นักเรียนที่มาโรงเรียนไม่ทันเข้าแถวเคารพธงชาติให้ถือว่ามาสายให้รายงานตัวและลงชื่อต่อครูเวรประจำวันนั้นๆและให้เข้าแถวอยู่ต่างหากเฉพาะนักเรียนมาสาย นักเรียนที่มาสายจะถูกพิจารณาโทษในแต่ละครั้งโดยให้อยู่ในดุลยพินิจของครูเวรประจำวันนั้นๆ และเสนอชื่อให้หัวหน้าช่วงชั้นปกครองดำเนินการตามขั้นตอนต่อไป

**สำหรับนักเรียนที่มาสาย (ไม่ทันเข้าแถวเคารพธงชาติ) จะมีผลดังนี้**

1. มาสาย 1-5 ครั้ง คุณครูประจำชั้นว่ากล่าวตักเตือน และ/หรือหักคะแนนความประพฤติไม่เกินครั้งละ 5 คะแนน และบันทึกไว้ในทะเบียนประวัติเป็นหลักฐาน

2. มาสายเกิน 6–10 ครั้ง หัวหน้าระดับว่ากล่าวตักเตือน และ/หรือหักคะแนนความประพฤติไม่เกินครั้งละ 8 คะแนน และบันทึกไว้ในทะเบียนประวัติเป็นหลักฐาน

3. มาสายเกิน 10 ครั้ง แผนกปกครอง เชิญผู้ปกครองมาพบ และ/หรือหักคะแนนความประพฤติครั้งละ ไม่เกิน 10 คะแนน และบันทึกไว้ในทะเบียนประวัติเป็นหลักฐาน

1.3 )นักเรียนที่มาสายหลังเข้าแถวเคารพธงชาติ ต้องลงชื่อมาสายที่ห้องกิจการนักเรียนทุกครั้งโดยนักเรียนที่มาสายจะถูกพิจารณาในแต่ละครั้ง และนักเรียนต้องแสดงใบอนุญาตเข้าชั้นเรียน (กรณีมาสาย) ก่อนเข้าห้องเรียนต่อคุณครูผู้สอนทุกครั้ง

**สำหรับนักเรียนที่มาสาย (หลังเข้าแถวเคารพธงชาติ) จะมีผลดังนี้**

1. มาสาย 1-5 ครั้ง คุณครูประจำชั้นว่ากล่าวตักเตือน และ/หรือหักคะแนนความประพฤติครั้งละไม่เกิน 8 คะแนน พร้อมทั้งบันทึกไว้ในทะเบียนประวัติเป็นหลักฐาน

2. มาสายเกิน 5 ครั้ง หัวหน้าช่วงชั้นปกครอง เชิญผู้ปกครองมาพบ และ/หรือหักคะแนนความประพฤติ 3 ครั้งละไม่เกิน 10 คะแนน พร้อมทั้งบันทึกไว้ในทะเบียนประวัติเป็นหลักฐาน

1.4 )นักเรียนที่มีความจำเป็นต้องมาสาย เช่น ช่วยงานผู้ปกครอง หรือเหตุผลอื่น ๆ ที่เห็นสมควรให้ผู้ปกครองขออนุญาตจากแผนกปกครองเป็นลายลักษณ์อักษรก่อน และนักเรียนต้องแสดงใบอนุญาตเข้า ชั้นเรียน (กรณีมาสาย) จากแผนกปกครองต่อคุณครูเวรประจำวันที่ห้องกิจการนักเรียนทุกครั้งที่มาสาย

1.5) การเข้า – ออกโรงเรียนของนักเรียนให้เดินบนบาทวิถีเท่านั้น หากเข้า-ออกเป็นกลุ่มใหญ่ให้เดินเป็นแถว และให้ใช้ประตูเข้า-ออกตามที่โรงเรียนกำหนด

1.6) ห้ามนักเรียนนำยานพาหนะใด ๆ เข้ามาในโรงเรียนโดยเด็ดขาดยกเว้นรถจักรยาน

1.7 )นักเรียนที่ผู้ปกครองมาส่ง หรือมารถรับ-ส่งประจำ ต้องลงรถที่จุดรับ-ส่งที่ทางโรงเรียนกำหนดให้เท่านั้น และตอนเลิกเรียนให้ผู้ปกครอง หรือรถรับ-ส่งนักเรียนรับนักเรียนตรงจุดรับ - ส่งที่ทางโรงเรียนกำหนด (ยกเว้นกรณีที่นักเรียนเจ็บป่วย หรือฝนตก)

1.8) นักเรียนที่ใช้บริการรถโดยสารทุกชนิด ให้ปฏิบัติตามกฎหมายจราจรโดยเคร่งครัด(การข้ามถนนของนักเรียนให้ใช้ทางม้าลายเท่านั้น)

**ระเบียบของนักเรียน โรงเรียนพะเยาพิทยาคมว่าด้วยความประพฤติและการปฏิบัติของนักเรียน**

**1. การมาเรียน**

1.1 )นักเรียนทุกคนต้องมาโรงเรียนให้ทันเข้าแถว เพื่อเคารพธงชาติก่อนเวลา 08.00 น.

1.2) นักเรียนที่มาหลังเวลา 08.01 น. ต้องขอใบอนุญาตเข้าห้องเรียนจากครูฝ่ายปกครอง

1.3) นักเรียนที่มาหลังเวลา 09.30 น. ถือเป็นขาดเรียน

**ที่มา:**[**http://japorborvijaihihi.blogspot.com/**](http://japorborvijaihihi.blogspot.com/)

ในการศึกษาครั้งนี้ผู้วิจัยได้ทำการทบทวนแนวคิด ทฤษฎีต่าง ๆ ที่เกี่ยวข้องในการวิจัย โดย

ให้มีความสอดคล้องกับวัตถุประสงค์ของการศึกษา ผู้วิจัยจึงขอน าเสนอแนวคิดและทฤษฎีหลัก ๆ

คือ ทฤษฎีความรับผิดชอบ ทฤษฎีแรงจูงใจในการท างานโดยมีรายละเอียดดังนี้

2.1) แนวคิด และทฤษฎีที่เกี่ยวข้อง

ในการศึกษาครั้งนี้ผู้วิจัยได้ท าการทบทวนแนวคิด ทฤษฎีต่าง ๆ ที่เกี่ยวข้องในการวิจัย โดย

ให้มีความสอดคล้องกับวัตถุประสงค์ของการศึกษา ผู้วิจัยจึงขอน าเสนอแนวคิดและทฤษฎีหลัก ๆ

คือ ทฤษฎีความรับผิดชอบ ทฤษฎีการตรงต่อเวลาในการท างานโดยมีรายละเอียดดังนี้

2.1.1) ทฤษฎีความรับผิดชอบ

สำคัญที่สุด ต้องเข้าใจความหมายของคำว่า “ความรับผิดชอบ”ให้ถูกต้องขอให้เข้าใจว่า

“รับผิด” ไม่ใช่การรับโทษหรือถูกลงโทษ “รับชอบ” ไม่ใช่รางวัลหรือรับคำชมเชย การรู้จักรับผิด

หรือยอมรับว่าอะไรผิดพลาดเสียหายและเสียหายเพราะอะไรเพียงใดนั้น มีประโยชน์ทำให้บุคคล

รู้จักพิจารณาตนเองยอมรับความผิดของตนเองโดยใจจริง เป็นทางที่จะช่วยแก้ไขความผิดได้และ

ให้รู้ว่าจะต้องปฏิบัติแก้ไขใหม่ ส่วนการรู้จักรับชอบหรือรู้ว่าอะไรถูก อันได้แก่ถูกตามความมุ่ง

หมายถูกตามหลักวิชาถูกตามวิธีการนั้น มีประโยชน์ทำให้ทราบแจ้งว่า จะทำให้งานเสร็จสมบูรณ์

ได้อย่างไรจักได้ถือปฏิบัติต่อไป ความรับผิดชอบ คือ หน้าที่ที่ได้รับมอบหมายให้ทำจะหลีกเลี่ยงละเลยไม่ได้

2.1.2 )ทฤษฎีการมีวินัยในตัวเอง

ความหมาย การตรงต่อเวลาในการมาโรงเรียน การเข้าเรียน การมีวินัยในเรื่องการแต่งกาย

แต่งเครื่องแบบนักเรียนชุดพละสะอาดเรียบร้อยตามระเบียบของโรงเรียน เหมาะสมกับวัยและกาลเทศะ การส่งงานตามกำหนด

**ที่มา:**[**http://www.payaptechno.ac.th/app/images/payap/qa/innovation/teacher/ไฟฟ้า/ปี%202553**](http://www.payaptechno.ac.th/app/images/payap/qa/innovation/teacher/ไฟฟ้า/ปี%202553)

**ข้อที่ 1 การมาโรงเรียน**

1.1) นักเรียนทุกคนต้องมาถึงโรงเรียนก่อนเวลา 07.50 น. เมื่อเข้ามาโรงเรียนแล้วออกนอกบริเวณโรงเรียนไม่ได้ เว้นแต่มีกิจธุระจำเป็น ซึ่งต้องมีผู้ปกครองมารับ และได้รับอนุญาตจากหัวหน้าแผนกและฝ่ายกิจการนักเรียน

1.2) นักเรียนที่มาโรงเรียนไม่ทัน ทำกิจกรรมหน้าเสาธง ให้ไปรายงานตัวกับฝ่ายกิจการนักเรียน และรับบัตรอนุญาตเข้าชั้นเรียน แล้วนำแสดงตัวแก่ครูผู้สอนในชั่วโมงนั้น ๆ เพื่อขออนุญาตเข้าเรียน กรณีมาโรงเรียนสายเกิน 3 ครั้ง โรงเรียนจะแจ้งให้ผู้ปกครองมารับทราบ และเชิญพบเพื่อร่วมมือกันแก้ไขพฤติกรรมของนักเรียน

1.3 ) นักเรียนเลิกเรียนกลับบ้านตั้งแต่เวลา 15.30 น. เป็นต้นไป

1.4) ห้ามนักเรียนที่ไม่มีใบอนุญาตขับขี่รถจักรยานยนต์นำรถจักรยนต์มาโรงเรียน เว้นแต่ได้รับอนุญาตเป็นรายกรณี

1.5) ห้ามนักเรียนขับรถยนต์มาโรงเรียน

ข้อที่ 2 นักเรียนที่มาสาย หมายถึงไม่ทันเข้าแถวเคารพธงชาติจะต้องปฏิบัติตนดังนี้

2.1) กลุ่มที่มาไม่ทันเข้าแถว แต่ทันเคารพธงชาติ

มาหลังจากเวลา 07.50 น.- 08.00 น. ห้ามนักเรียนเข้าไปแทรกในแถว ให้อยู่ที่บริเวณหน้าป้อมยามประตู 2 ทำกิจกรรม ร่วมกับนักเรียนที่เข้าแถวหน้าเสาธงเป็นปกติ บทลงโทษ ครูเวรประจำวันสอบถามสาเหตุของการมาสายว่ากล่าวตักเตือน อบรมเรื่องการมีวินัยต่อตนเอง และการตรงต่อเวลา ทำกิจกรรมซ่อมเสริม หากไม่มีเหตุผลเพียงพอ ให้ดำเนินการ ดังนี้

ครั้งที่ 1 ตักเตือน

ครั้งที่ 2 หักคะแนน 5 คะแนน

ครั้งที่ 3 หักคะแนน 5 คะแนน แจ้งผู้ปกครองให้ทราบ

ครั้งที่ 4 เป็นต้นไป หักคะแนน 10 คะแนนเชิญผู้ปกครองมาพบ ให้หัวหน้างานวินัยนักเรียนเชิญผู้ปกครองมารับทราบและรายงานให้กับผู้ช่วยผู้อำนวยการฝ่ายกิจการนักเรียนทราบ

2.2) กลุ่มที่มาไม่ทันเวลาเข้าแถวเคารพธงชาติ และโฮมรูมช่วงเวลา 08.20๐ – 09.10 น. ครูเวรประจำวัน สอบถามสาเหตุของการมาสายว่ากล่าวตักเตือน อบรมเรื่องการมีวินัยต่อตนเอง และการตรงต่อเวลา ทำกิจกรรมซ่อมเสริม หากไม่มีเหตุผลเพียงพอ ให้ดำเนินการ ดังนี้

ครั้งที่ 1 ตักเตือน

ครั้งที่ 2 หักคะแนน 5 คะแนน

ครั้งที่ 3 หักคะแนน 5 คะแนน แจ้งผู้ปกครองให้ทราบ

ครั้งที่ 4 เป็นต้นไป หักคะแนน 10 คะแนนเชิญผู้ปกครองมาพบ

ให้หัวหน้างานวินัยนักเรียนเชิญผู้ปกครองมารับทราบ และรายงานให้กับผู้ช่วยผู้อำนวยการฝ่ายกิจการนักเรียนทราบ

2.3) เมื่อมาสาย ไม่ทันเข้าเรียน หลังหมดเวลาคาบที่ ๑เป็นต้นไป ให้ปฏิบัติดังนี้

2.3.1) รายงานตัวลงชื่อในสมุดบันทึกการมาสาย ต่อยามรักษาการณ์ และส่งตัวมาที่ห้องกิจการนักเรียน

2.3.2) แสดงหนังสือของผู้ปกครองในกรณีที่นักเรียนมีความจำเป็นที่เป็นสาเหตุทำให้นักเรียนมาโรงเรียนมาสายหากไม่มีเหตุผลเพียงพอให้ดำเนินการหักคะแนนความประพฤติ

2.3.3) ฝ่ายกิจการนักเรียน หรือครูประจำชั้นติดต่อประสานงานกับผู้ปกครอง (ตามข้อ 2.2)

2.3.4) หากมาไม่ทันเรียนคาบเรียนใด ให้ตัดเวลาเรียนรายวิชาในคาบเรียนนั้น ๆ

**ที่มา:**[**www.cvk.ac.th/.../งานกิจการนักเรียน/...ระเบียบใหม่ปี2559/1.ประกาศแนวปฏิบัติ**](http://www.cvk.ac.th/.../งานกิจการนักเรียน/...ระเบียบใหม่ปี2559/1.ประกาศแนวปฏิบัติ)

การมาสาย หมายถึง นักเรียนที่มาไม่ทันเข้าแถวเคารพธงชาติ ให้ถือว่ามาสาย ให้มารายงานตัวและลงชื่อต่อครูเวรประจำวันนั้นๆ

1.1 นักเรียนต้องมาถึงโรงเรียนก่อนเข้าแถวเคารพธงชาติ

1.2 นักเรียนที่มาโรงเรียนไม่ทันเข้าแถวเคารพธงชาติให้ถือว่ามาสายให้รายงานตัวและลงชื่อต่อครูเวรประจำวันนั้นๆและให้เข้าแถวอยู่ต่างหากเฉพาะนักเรียนมาสาย นักเรียนที่มาสายจะถูกพิจารณาโทษในแต่ละครั้งโดยให้อยู่ในดุลยพินิจของครูเวรประจำวันนั้นๆ และเสนอชื่อให้หัวหน้าช่วงชั้นปกครองดำเนินการตามขั้นตอนต่อไปสำหรับนักเรียนที่มาสาย (ไม่ทันเข้าแถวเคารพธงชาติ) จะมีผลดังนี้

1. มาสาย 1-5 ครั้ง คุณครูประจำชั้นว่ากล่าวตักเตือน และ/หรือหักคะแนนความประพฤติไม่เกินครั้งละ 5 คะแนน และบันทึกไว้ในทะเบียนประวัติเป็นหลักฐาน

2. มาสายเกิน 6–10 ครั้ง หัวหน้าระดับว่ากล่าวตักเตือน และ/หรือหักคะแนนความประพฤติไม่เกินครั้งละ 5คะแนน และบันทึกไว้ในทะเบียนประวัติเป็นหลักฐาน

3. มาสายเกิน 10 ครั้ง แผนกปกครอง เชิญผู้ปกครองมาพบ และ/หรือหักคะแนนความประพฤติครั้งละ ไม่เกิน 5 คะแนน และบันทึกไว้ในทะเบียนประวัติเป็นหลักฐาน

1.3) นักเรียนที่มาสายหลังเข้าแถวเคารพธงชาติ ต้องลงชื่อมาสายที่ห้องกิจการนักเรียนทุกครั้งโดยนักเรียนที่มาสายจะถูกพิจารณาในแต่ละครั้ง และนักเรียนต้องแสดงใบอนุญาตเข้าชั้นเรียน (กรณีมาสาย) ก่อนเข้าห้องเรียนต่อคุณครูผู้สอนทุกครั้งสำหรับนักเรียนที่มาสาย (หลังเข้าแถวเคารพธงชาติ) จะมีผลดังนี้

1. มาสาย 1-5 ครั้ง คุณครูประจำชั้นว่ากล่าวตักเตือน และ/หรือหักคะแนนความประพฤติครั้งละไม่เกิน 5 คะแนน พร้อมทั้งบันทึกไว้ในทะเบียนประวัติเป็นหลักฐาน

2. มาสายเกิน 5 ครั้ง หัวหน้าช่วงชั้นปกครอง เชิญผู้ปกครองมาพบ และ/หรือหักคะแนนความประพฤติ 3 ครั้งละไม่เกิน 5 คะแนน พร้อมทั้งบันทึกไว้ในทะเบียนประวัติเป็นหลักฐาน

1.4) นักเรียนที่มีความจำเป็นต้องมาสาย เช่น ช่วยงานผู้ปกครอง หรือเหตุผลอื่น ๆ ที่เห็นสมควรให้ผู้ปกครองขออนุญาตจากแผนกปกครองเป็นลายลักษณ์อักษรก่อน และนักเรียนต้องแสดงใบอนุญาตเข้า ชั้นเรียน (กรณีมาสาย) จากแผนกปกครองต่อคุณครูเวรประจำวันที่ห้องกิจการนักเรียนทุกครั้งที่มาสาย

**ที่มา :** [**http://blogstudent52003.blogspot.com/2014/03/1-5-8-10-12-13-5-2-2-2556-2556-120-1-1.html**](http://blogstudent52003.blogspot.com/2014/03/1-5-8-10-12-13-5-2-2-2556-2556-120-1-1.html)

**บทที่ 3**

**วิธีการดำเนินงาน**

1. **ประชากร**

นักเรียนทั้งหมดของโรงเรียนสตรีอ่างทอง

1. **ตัวแปร**

ตัวแปรต้น – พฤติกรรมการมาสาย

ตัวแปรตาม – จำนวนนักเรียนที่มาสาย

1. **เครื่องมือที่ใช้**

เอกสารรวบรวมข้อมูลการมาสายของนักเรียนโรงเรียนสตรีอ่างทอง บันทึกเป็นสถิติ

1. **การเก็บรวบรวม**

ผู้ดำเนินการได้สร้างเครื่องมือรวบรวมได้ดังนี้

1 เอกสารการมาสายของนักเรียน

2 แบบรวบรวมข้อมูล

1. **การวิเคราะห์ข้อมูล**

เอาสถิติเก่ามาเปรียบเทียบปริมาณกับสถิติใหม่ เพื่อทราบถึงผลต่าง จำนวนนักเรียนที่มาสายของ โรงเรียนสตรีอ่างทอง

**บทที่ 4**

**ผลการวิเคราะห์ข้อมูล**

จากการรวมข้อมูลของนักเรียนที่มาสายในวันที่ 3 มิถุนายน-31 กรกฏาคม พ.ศ.2562 มีจำนวนนักเรียนที่มาสายทั้งหมด 679 คน โดยเดือนมิถุนายนมีจำนวนนักเรียนที่มาสาย 154 คน คิดเป็นร้อยละ 22.68 และ เดือนกรกฎาคมมีจำนวนนักเรียนที่มาสาย 525 คน คิดเป็นร้อยละ 77.31 เมื่อนำมาเปรียบเทียบความแตกต่างของจำนวนนักเรียนที่มาสายระหว่างเดือนมิถุนายนและเดือนกรกฎาคมพบว่าเดือนกรกฎาคมมีจำนวนนักเรียนมาสายมากกว่าเดือนมิถุนายน 371 คน คิดเป็นร้อยละ 70.67

**ตารางที่ 1 : ตารางแสดงจำนวนนักเรียนโรงเรียนสตรีอ่างทองที่มาสายใน เดือนมิถุนายน - เดือนกรกฎาคม 2562**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **เดือน** | **วันที่** | | | | | | | | | | | | | | | | | | | | | | | | | | | | | | | | **รวม** | |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 |  | |
| มิ.ย. | ส. | อ. | - | 5 | 3 | 4 | 1 | ส. | อ. | 5 | 4 | 24 | 1 | 24 | ส. | อ. | 33 | 11 | 4 | - | - | ส. | อ. | 5 | 15 | - | - | 15 | ส. | อ. | - | 154 | |
| ก.ค. | 34 | 22 | 41 | 48 | 59 | ส. | อ. | 73 | 25 | 52 | 14 | 33 | ส. | อ. | 25 | - | - | 63 | 24 | ส. | อ. | - | - | - | - | 12 | ส. | อ. | - | - | - | 525 | |

แผนภูมิที่ 1 : แผนภูมิแสดงจำนวนของนักเรียนโรงเรียนสตรีอ่างทองที่มาสายในเดือนมิถุนายน-เดือนกรกฎาคม 2562

**บทที่ 5**

**สรุปผลและข้อเสนอแนะ**

จำนวนนักเรียนที่มาสายของโรงเรียนสตรีอ่างทองระหว่างเดือนกรกฎาคมและเดือนมิถุนามีจำนวนนักเรียนทั้งหมด 679 คน เดือนกรกฎาคมมีจำนวนนักเรียนที่มาสายมากกว่าเดือนมิถุนายน 371 คน โดยเดือนกรกฎาคมมีจำนวนนักเรียนที่มาสาย 525 คน และเดือนมิถุนายนมีจำนวนนักเรียนที่มาสาย 154 คน ตามลำดับ